Под тебе и над тебе\n« Даде ми се всяка власт Още Текстове От УС | Обратно към всички текстове » Великите пътища\nПод тебе и над тебе (Утринни Слова, 03.04.1938 Неделя, София)\nЩе прочета една неразбрана глава от Исай (60-та). Тя е била на времето си неразбрана, неразбрана е и сега. Ще я прочета, без да я разберете.\n„И славата Господня изгря на тебе.“\nЖивотът, сам по себе си, е велика загадка. Не мислете, че когато казвате колко нещата са незнайни, всъщност са незнайни. Това, което е незнайно за едного, знайно е за другиго. Това, което детето не знае, бащата и майката го знаят. Изобщо, който седи по-високо, знае повече от онзи, който седи по-ниско. Защо идват изпитанията в живота? Има едно мистическо тълкуване на въпроса. Човек се изпитва по единствената причина, да знае кой е под него и кой е над него. Така той се учи да различава нещата. Това, което е над него, носи светлина; това, което е под него, носи тъмнина. Като сгрешиш, ти объркваш нещата: считаш тъмнината за светлина, а светлината за тъмнина. Ще опиташ кое от двете е вярно. Щом искаш да победиш това, което е над тебе, ти ще бъдеш победен. Ако искаш да победиш този, който е под тебе, той ще бъде победен. Това, което е над тебе, е Божествено. Следователно на Божественото ще се подчиниш. Също така, ти можеш да вярваш на това, което е над тебе. Не може да вярваш на това, което е под тебе. То е извървян път и колкото прах е имало, ти си го погълнал. Какво ще вярваш в този път, който си изминал вече? Може да вярваш в пътя, който ти предстои да минаваш. Без да съзнаваш, ти вярваш в Мъдростта, която те ръководи. Онова, което тя може да направи за тебе, е за твое добро. Тя никога не злоупотребява с твоето доверие. – „Защо Господ е направил така света?“ – Това не е ваша работа. Колкото и да ви говори Господ, няма да Го разберете. – „Защо раждат жените?“ – Как ще отговорите на този въпрос? – „Не може ли да не раждат?“ – Може, но с това въпросите свършват.\nЗапитали веднъж Паганини, може ли да свири на три струни. Той дал концерт и свирил на три струни. Пак го запитали: „Може ли да свириш на две струни?“ – „Мога.“ И той свирил на две струни. – „Ами на една струна можеш ли?“ Свирил и на една струна. – „Ами без струни можеш ли да свириш?“ – „Може и без струни.“ Всички очаквали с нетърпение да го чуят, но той не се явил. Наистина, изкуство е да свири човек на една струна. Колкото и да е голям майстор, на две струни ще свири по-добре, на три, на четири струни ще свири още по-добре. Ако свириш на инструмент с 25 хиляди струни, ще излезе нещо много хубаво. Обаче кой може да свири на толкова струни? Каква памет се иска за това? Даже на 200 струни не се свири лесно. Колкото повече ви говоря в този дух, вие ставате все по-неспокойни. Защото и вие, като малките деца, търсите лесния път, искате да разберете всичко изведнъж. При един богат човек отишъл един апаш, голям виртуоз в изкуството си. Богатият му казал: „Чувал съм за тебе, че си владеел много изкуства. Покажи ми едно от тях“. – „Мога да ти покажа, но очите си ще затвориш само за пет минути.“ – „Ще направя, каквото искаш.“ Богатият затворил очите си. В това време апашът, с голяма сръчност, обрал всичкото му злато и скъпоценности и изчезнал. Същото става и в живота. Когато искате изведнъж да се домогнете до истината, непременно ще ви оберат. Какво научи, като те обраха? Ще кажеш, че поне поумня. – Въпрос е дали си поумнял. Да те обере такъв виртуоз, това е изключителен случай. Ако богатият нямаше желание да научи едно от изкуствата на апаша, не щеше да пострада. Той щеше да бъде с отворени очи и да следи какво прави апашът.\nЩе ви приведа още един пример с коментари. Един крайно беден човек, отегчен от живота си, постоянно се молел на Господа да го избави по някакъв начин от беднотията. Молитвата му била чута. Един ден идва при него човек, който му донася торба със злато, тежка десет килограма. Той му казал: „Вземи тази торба и разполагай с нея, както искаш“. Бедният се зарадвал, благодарил на Бога и си казал: „Най-после, сложи се край на беднотията“. Весел и доволен от положението си, той нарамил торбата със злато и тръгнал с нея, да я скрие някъде на сигурно място. Дошъл до една дълбока река, с много тясно мостче, едва един крак да стъпи. Стъпил на мостчето, но кракът му се подхлъзнал и той паднал в реката. Апашът, който го следял заради парите, веднага се хвърлил във водата да го спаси: бързо снел торбата от гърба му, извадил го от водата и офейкал със златото. Кой от двамата е направил добро: който подарил торбата със златото на бедния, или апашът, който го спасил и задигнал торбата. Според мене апашът е по-добър, а дарителят е по-умен. – Защо? – Ако апашът не беше добър и не знаеше да плува, бедният щеше да се удави под тежестта на торбата със златото. Ако дарителят не беше умен, нямаше да изпълни Божията воля. Той знаеше, че бедният ще изгуби торбата си, но изпълни волята на Бога, Който искаше да усили вярата на бедния. Последният благодари на Бога и за златото, и за апаша, който дойде навреме да го извади от водата. Като видя, че се дави, той каза на апаша: „Моля ти се, вземи торбата за себе си, само спаси живота ми“. Ще кажете, че дарителят и апашът са се наговорили. И това е възможно. Има ли нещо лошо в това, че апашът освободил бедния от торбата със златото? – Нищо лошо няма. Преди всичко това е подарък, бедният не е спечелил парите с труда си. Все едно, че той е натоварил магарето си да носи торбата му и после го разтоварил. Има ли нещо престъпно в това? Апашът казва: „Аз показах изкуството си, като добър плувец. От друга страна пожертвах живота си за бедния, затова на мене се падат парите“. Ако той беше умен, щеше да задържи парите си. Той нямаше да минава през толкова тесен мост, да рискува и живота си, и парите. Следователно той не заслужава тези пари. Много такива случаи има в живота. Срещате млада, красива мома. Гледате я и се възхищавате на красотата. Бог дал голямо богатство – красота. Тя разполага с магическата пръчица. С красотата си тя може да помага на хората: да ги утешава, насърчава, да повдига духа им. По едно време в ума ѝ дошла мисълта да се жени, да си намери един възлюбен. – Защо иска да се жени? – Да има кой да я храни. Ще се ожени, но какво ще остане от нейната красота след десет години? Нищо няма да остане. Като роди няколко деца, тя ще изгуби красотата си. И кравата, като се отели няколко пъти, за нож става. Господарят се отказва да я храни. Той казва: „Тази крава вече не дава мляко, ще я заколя, да използвам месото и кожата“. Кравата е добра, докато дава мляко. Тя е добра за онези, които използват млякото, но не и за себе си.\nДнес повечето хора живеят с философията на младата мома, която иска да се жени, и с философията на търговеца, който използва кравата докрай. Аз наричам тази философия „ледена философия“ и уподобявам тази философия на замръзнало блато. Каквато е водата на блатото, такъв е и ледът. – Може ли да се очисти блатото? – Може, но след като се стопи ледът. Тогава водата ще се утаи и ще се избистри. Друг начин няма. Животът на сегашните хора, поради сгъстената материя, не е нищо друго, освен заледяване, т.е. замръзване на водата. Техният живот не е още организиран. В този смисъл организираният живот не умира. Това, което не се топи и не умира, е организирано. Това, което гори и изгаря, е неорганизирано. Хората се смущават от много неща. Това е в реда на нещата. Щом живеят в неорганизиран свят, естествено е да се смущават. Имаш къща, но един ден я изгубваш. Къщата е твоето тяло. Можеш ли да разчиташ на него? Дете си, растеш, радваш се на живота. Всички казват: „Голям юнак ще станеш“. Колко голям ще станеш? – Най-много два метра. Не можеш да станеш като планината. Колко силен ще бъдеш? Ще носиш 100, 120 или най-много 250 килограма товар. Това се случва рядко. Има атлети, които могат да вдигат с една ръка кон с кончето. Обаче това са единици. Досега не съм срещал човек, който може да вдигне един тон тежест. В бъдеще може да се явят големи юнаци, но те ще разбират законите на материята.\nЩо е реалност? Какви качества има тя? – В нея има нещо неизменно. И в човека е реално само онова, което не се изменя. В този смисъл корените не са реални и клоните – също. И листата, цветовете и плодът са нереални, защото те се изменят. Наистина, листата, цветовете и плодовете на дърветата окапват, клоните и корените пък изсъхват. Дървото може да живее 4–5 хиляди години, но в края на краищата и то умира. Кое е реалното в дървото? – Семката. – От нея излиза преходната реалност. На какво отговаря семката в човека? – На душата и на духа. От тях излизат умът, сърцето и всички дарби и способности в човека. Ние сме дошли на земята да учим делата на Бога, Неговите пътища. Той ни се изявява чрез тях. Който не е дошъл до това знание, той пита: „Кой създаде Господа?“ Този въпрос не е на място, не е разумен. Да допуснем, че си отговориш на този въпрос, веднага ще се яви друг въпрос: „А кой създаде Твореца на Бога?“ Чрез такива въпроси ще дойдеш до една безконечност от въпроси. Така ще дойдете до философията, според която Вселената се развива в две противоположни възможности, като безкрайно голяма и безкрайно малка. Значи една част от материята на природата се увеличава, а друга се намалява. Малките части непрекъснато се намаляват, а големите постоянно се увеличават. Когато едните и другите достигнат до крайния предел, те се съединяват: голямото се хваща за опашката на малкото, а малкото се хваща за главата на голямото. – Какво става после? – Става това, което и с нас е станало. Колкото и да се говори за голямото и малкото, вие нямате ясна представа за тях.\nУчените говорят за светлината, за звука, но малцина разбират тяхната същина. Говори се за разстоянието на звездите и планетите от земята, но и това мъчно се схваща. Как ще измерите разстоянието на една звезда от земята, за която се казва, че светлината достига до земята за един милиард години? Говори се и за звука, но виждате ли трептенията, които го произвеждат? Знае се, обаче, че всяко трептение на въздуха се възприема от ухото като звук. Като се съединят 32 трептения, те се организират и се чуват като един тон. – Кой е основният тон на живота? Как се образуват тоновете? – От съчетанието на различен брой трептения. Значи те се образуват от съединяването на 32 трептения нагоре. Колкото по-малък е броят на трептенията, толкова по-гъста е материята. Във връзка с материята се говори и за измеренията. Колкото по-голямо е измерението, толкова по-дребни са частиците на материята. Например, в първото измерение частиците на материята са по-едри, а в четвъртото, петото и нагоре частиците на материята са по-дребни. Изкуство е да минава човек от по-долното измерение в по-горното. Това значи да минаваш от студа в топлината, от безлюбието – в любовта. Ако си в пустиня, където всичко е замръзнало, как ще задоволиш жаждата си? – Ще стопиш леда с топлината си и ще го превърнеш във вода. Любовта е сила, с която вадите соковете от земята. Любовта не е чувстване, тя е сила, която внася живот, здраве, знание и светлина в човека. Бог ни се изявява чрез Любовта. При сегашните условия Любовта е най-достъпната форма на живота.\nПитат: „Къде е Бог?“ – Навсякъде: и в светлината, и в тъмнината; и в доброто, и в злото. Ние ходим в Божия свят, но не сме доволни от него, не вярваме в това, което ни се дава. Земеделец си, посял си нивата, но се безпокоиш, не вярваш, че Бог ще го възрасти. Безпокоиш се дали ще има достатъчно дъжд, да порасне житото. Безпокоиш се дали ще узрее и какво количество ще излезе. Ако е малко, безпокоиш се, че не можеш да напълниш хамбара си. Живеете в Божествения свят, а само за ядене и пиене мислите. Кръчмарят и земеделецът се безпокоят какво ще бъде гроздето, ще даде ли много вино. В това отношение вие приличате на красивата циганка, която се оженила за царския син. Тя живяла в дворец, но била недоволна от живота си. Казвала си: „Всичко имам, но хлябът не ми е вкусен“. – Защо? – Защото нямала възможност да си прави хляб от изпросено брашно. Този хляб ѝ бил сладък. За да задоволи вкуса си, тя от време на време взимала от най-хубавото брашно и го сипвала на десетина места в стаята. С торба, препасана през кръста, тя обикаляла купчинките брашно и си взимала по малко. Като напълвала торбата, тя си представяла, че брашното е изпросено. После си казвала: „Ето, това е сладък хляб!“ И вие правите същото: живеете в царски дом, но ходите от къща на къща да просите брашно, да си направите изпросен хляб.\nПри един американски милионер в Ню Йорк, отишъл един апаш да му иска пари. Като влязъл в кантората, веднага се отправил към него с думите: „Изеднико, искам от тебе една голяма сума. Няма само ти да ядеш и пиеш“. – „Ти не ядеш ли, не пиеш ли?“ – „Ям и пия, но ти имаш много милиони.“ Милионерът му казал: „Седни да направим сметка, колко пари ти се падат. Прав си, че милионите не са мои. Те принадлежат на всички християни. Аз имам 500 милиона долара. На земята има около 500 милиона християни. Значи на всеки християнин се пада по един долар. Ти си християнин. Ето, вземи твоя долар. Нека дойдат останалите християни да си вземат своя долар“. Питам: Имате ли право да гледате на хората като изедници и да искате парите им? Щом търсите справедливост, ще се задоволите с един долар. Ако в България отидете при един български милионер, той трябва да има шест милиона лева. В България има шест милиона жители, значи на всеки се пада по един лев.\nМного стремежи имат хората и всеки стремеж е на мястото си. Обаче начинът, по който човек иска да постигне стремежите си, не е правилен. Стремежът да се облечеш добре, с хубав костюм, е на място, но да имаш десетина костюма и всеки ден да сменяш, този стремеж не е правилен. Какво е нужно на човека в един живот? Една сестра ми казва: „Учителю, помогни ми, че няма да издържа“. – В какво не може да издържи: В знанието, в товара, или в любовта? Друг брат ми пише: „Учителю, помагай, ще се самоубия“. Мисля си: Какво иска този брат? Иска да му помогна, но не пише от какво се нуждае. Той е доста страхлив, не може да понесе това, което му е дадено, а ще се самоубие. Голям герой иска да стане! Да се самоубиеш, това е геройство. Малкото страдание не може да понесе, а иска голямото – да се самоубие. Това е лъжа. – Какво представлява самоубийството? – Голямо геройство. Невидимият свят съди самоубийците като страхливци. Те се самоубиват, а после започват да охкат. Паднеш на земята, удариш се и започваш да охкаш. Това е страхливост. Къде остана вашето геройство? Който иска да се самоубие, по-добре да отиде на фронта, други да го убият. Нека отиде на война, да освободи народа си! Нека отиде да работи за другите хора, да ги освободи от робство.\nСегашните хора се молят на Господа, Той да работи за тях, а те само да ядат и да пият. Това не е молитва. Ученикът на новото Учение трябва да бъде доволен и от най-малкото. Който се задоволява с най-малкото, той е истински човек. Това е закон, който работи навсякъде в природата. Заровете един голям камък в земята и вижте какво ще стане с него. Посейте едно семе в земята и вижте какво ще излезе от него. След няколко години то ще се превърне в голямо дърво, милиарди пъти по-голямо от семето. – Кой човек се самоубива? – Който е недоволен от малкото. Няма човек на земята, който при известна мъчнотия да не е пожелал да се самоубие. И Толстой пише за себе си, че като играл веднъж комар, изгубил 12,000 рубли. Понеже се намерил в голямо затруднение, той се молил на Бога да му помогне по някакъв начин. Той обещал, че ако Бог му помогне да спечели една сума, да си плати дълга, никога вече няма да играе на комар. Един приятел му дал една рубла и той започнал играта. Действително, той спечелил 12,000 рубли, платил дълга си и оттогава никога не престъпил обещанието си. Какво печели човек от играта на комар? Не само че не печели, а губи.\nИ досега още хората се държат за старото, не са свободни. Не смесвайте старото учение с новото. Някои казват, че ви проповядвам това, което едно време се е проповядвало. Вие не говорите истината. Няма защо да ви уча на стари работи, нито да ви уча на това, което едно време сте учили. Аз не говоря за това, за което Христос е говорил. Днес аз говоря за неща, за които никой не е говорил. Който дойде след мене, и той ще говори за съвсем нови неща. Изобщо всеки, който идва от Бога, говори нещо ново. Всеки говори върху въпроси, за които никой преди него не е говорил. Защо ще изнасяте какво казал Христос или какво казал Учителят. Така говорил Учителят преди две хиляди години, така говори Учителят днес. Не разделяйте Учителя, не делете и Христос. Говорите за стария Христос и за новия Христос. – Няма стар Христос, няма и нов Христос – един е Христос. Един е Бог в своите прояви. Така разбирам аз. Божественото е вечно младо, вечно ново. Бог се е проявил в миналото, проявява се сега, ще се проявява и в бъдеще. Пазете убеждението, с което сте родени. Един брат се оплакваше, че го следели, да видят какви убеждения има. Ще кажат, че е окултист. Това е човешко тълкуване. Човек не се ражда нито християнин, нито окултист. Това са имена, с които впоследствие го кръщават. Човек се ражда човек, както рибата се ражда риба, а птицата – птица. Човек стъпва на земята, рибата плува във водата, а птицата хвърчи във въздуха. Всеки се проявява такъв, какъвто е роден. Дойде някой при мене и казва: „Ще ме извиниш, малко съм сприхав“. – Нищо, аз пък съм спокоен. Колкото е ценен човек като сприхав, като лош характер, толкова е ценен и като спокоен. Някога е нужен човек със сприхав характер, а някога е нужен кротък човек. Всеки на мястото си ще свърши известна работа. Сприхавият ще свърши работата бързо, а спокойният – бавно.\nНовото се заключава в това, което Бог е вложил в човека. Закон е: Всеки ден проявявай вложеното в твоята душа. Дойде ти една добра мисъл, едно добро желание, не го отлагай. Щом е Божествено, трябва да се реализира. Пробуждаш се сутрин, но ти се спи. Нещо отвътре ти казва: „Стани!“ Ти се потриваш, не ти се става. Не, стани, измий се и не философствай. След това направи си молитвата и благодари за всичко, което ти е дадено. Молитвата е най-красивата работа. Молитвата е слизане от заледения планински връх в долината. Докато си на върха, ще мръзнеш и гладен ще стоиш. Като слезеш в долината, в Божествената градина, там ще се нахраниш и ще благодариш за благата на живота. Това е молитвата. Да отвориш Библията и само да четеш и да философстваш, това не е молитва. Вземи каква и да е книга, прочети я и благодари на Бога, че е пратил учени хора на земята, да пишат такива книги. Прочети нещо от книгата, затвори я и пак благодари. Да благодарим за всичко, което срещаме в живота си.\nЖелая ви тази година да се научите да благодарите. Не търсете щастието, но благодарете за всичко. Не говорете за Любовта, докато не я познавате. Това, което вие наричате любов, не е Любов. – „Обичам този човек.“ – Не говориш истината. Да обичаш някого, това значи в даден момент да направиш за него всичко, което правиш за себе си; да направиш за него това, което Бог прави за тебе. Бъди последователен в себе си. И аз мога да кажа, че обичам кокошката, но каква е тази обич? И аз обичам плодовете, но това е обикновена любов. – „Обичам някого.“ – Това са старомодни думи. От тази любов хората умират. Всички ще умрем от старата любов. Предупреждавам ви: Ако в нас не влезе новата любов, всички до един ще измрем. Ще умрем, т.е. ще влезем в по-долен свят, където ще страдаме повече. Животът ни ще се влоши десет пъти повече, отколкото е сега. Защо ще слезеш долу като червей и там да страдаш? И сега имате страдания, но трябва да се новородите, да се освободите от страданията. Да се новородиш, това значи да се качиш на десет стъпала по-високо, отколкото си бил. Желая ви да се качите десет стъпала по-горе, а не да умирате. Казваш: „Аз съм роден“. – Ще проверя. Ако утре, другиден те носят на носилка, не си още роден.\nНаскоро замина за онзи свят един наш брат поет. Питат ме къде е той сега, какво е положението му. Аз нямам намерение да ви разказвам чуждите работи. Как е той на онзи свят, това е интимен въпрос. Как е живял този, онзи, как живее сега, това е запечатана книга. Нямам право да я отпечатвам и да чета от нея. Можете ли да си представите какво значи да се доближиш до едно тяло, нагрято до 45 милиона градуса? Ако е нагрято до 40–50 градуса, до 100 градуса или до 3–4 хиляди градуса, както и да е. Тези температури са измерени, но за повече нямат инструмент. Как ще измерите 45 милиона градуса? Това е работа на бъдещето. Един ден ще дойдете до тази топлина, защото увеличаването на температурата има отношение към пречистването на живота. Как ще се справите, ако дойде някой да ви кори? На колко съм помагал, за колко съм се молил и след това се обявяват против мене. Мнозина постъпват хитро. Дойдат при мене, искат да се моля за тях, значи да им стана майка, да ги храня. Това няма да направя. На такива казвам: За тебе не мога да се моля, но мога да те науча как да се молиш.\nХристос казва: „Не се моля за света, но се моля, Отче, за тези, които ми даде“. И на вас казвам: Молете се за онези, които Бог ви е дал, а не за света. Някои сестри и братя искат да се молят за България, за цялото човечество. Вие не сте оправили своята работа, че за цялото човечество ще се молите! Това е тщеславие. Новото учение изисква от вас да изпълнявате волята Божия. Всеки ден си пожелавайте, да дойде Царството Божие на земята и да работите за Божието име и за Неговата слава. Това да бъде вашият идеал. Като свършите тази работа, тогава мислете за себе си. Щом си ученик на новото учение, ти ще останеш на последен план. Ти ще работиш за Господа, а Той ще работи за тебе. Каквото Бог ти даде, то е твоето право. Досега хората са работили за себе си, благодарение на което са дошли до безизходно положение.\nКазано е: Ако не се отречете от себе си, ако не приемете новото разбиране, вие ще се намерите в положението на Ананий и Сапфир. Те пожертваха всичко, но после отделиха и скриха една малка част за себе си. Апостол Петър го запита: „Ананий, това богатство не беше ли твое? Ако дадеш нещо от себе си, всичко дай. Ако не даваш, нищо не давай“. Вие искате да служите на Господа, но не сте готови да пожертвате всичко за Него. От Него искате всичко, а вие не давате всичко. Значи не сте готови да направите една жертва, благоугодна на Господа. Някои са готови само на думи за изпит, иначе приличат на младия брат, който казва: „Учителю, или ми помогни, или ще се самоубия“. Значи, не може да издържи изпита си. Аз виждам, че той е голям страхливец. Казвам му: По-добре се ожени. Щом е дошло до самоубийство, това показва, че в него има нещо, което се отказва. По-добре убий злото в себе си. Мушни с ножа злото в себе си, отколкото – сам себе си. Имаш едно ненаситно желание. Мушни го! Мушни всичко лошо, отрицателно в себе си, а работѝ за доброто. Мислите ли, че по друг начин може да се поправи светът? Хората отиват да гласуват за една или друга партия, но това оправя ли света? Вие само гласувате, но не знаете как ще дойде Царството Божие на земята. Онзи, за когото си гласувал, ще му кажеш: „Аз дадох гласа си за тебе“. Ти ще бъдеш депутат и няма да лъжеш. Ще работиш за доброто и за свободата. За тебе има още пет хиляди гласа. Тези пет хиляди души трябва да се изредят и да му кажат, че са гласували за него; че искат да върви той в правия път. Ако се отклони от пътя, от дадените бюлетини за него, ще направят въже, на което ще го обесят.\nГерои са нужни на света, да проявят любовта си. Само Любовта ще ви направи свободни, силни. Само силният може да търпи. Само силният може, като Христос, сам да се предаде. Тогава всички Негови неприятели се качиха на гърба Му и Го питаха: „Познаваш ли ни? Всичко, което проповядваше, не е вярно и няма да се сбъдне“. Христос се разтърси и те паднаха на земята – Той отгоре, те отдолу. Той ги запита: „Сега познавате ли кой съм аз? Както аз пострадах и вие ще пострадате“. Светът трябва да пострада, за да покаже Христос пътя, по който човечеството ще върви. Това няма да се постигне лесно. Христовата кръв тече и вашата кръв ще тече. Може да се намери някой да ви носи кръста, но гледайте вие да се качите на гърба на противниците си, те да останат отдолу, да не се засилят. Силен е онзи, в когото Бог живее.\nЖелая на всички да възкръснете и да кажете на ония, които са под вас: „Слушайте онова, което ние ви казваме, както ние слушаме и изпълняваме Божията воля“.\nЖелая ви да слушате онова, което Бог отгоре ви отговори.\nПриемете Божията заповед и я предайте на онези под вас.\nУтринно Слово от Учителя, държано на 3 април 1938 г., София, Изгрев.\n03.04.1938 Неделя, София\n« Даде ми се всяка власт Още Лекции От УС | Обратно към всички текстове » Великите пътища


Oriflame & Орифлейм - Online каталог и поръчка от консултант: Актуални оферти за Орифлейм консултанти в каталог 5/2015\nАктуални оферти за Орифлейм консултанти в каталог 5/2015\nВ Орифлейм каталог 5 отново можете да намерите интригуващи оферти, които са на специални цени, валидни САМО за Орифлейм консултантите :)\nА ето и какви са офертите:\n① НОВО - вече има КЛУБ 150\nОт Орифлейм каталог 5 стартира Клуб 150. В него могат да взимат участие всички консултанти, които за съответния каталог са постигнали общ оборот от 150 БТ. При достигане на 150 БТ за каталог - консултантът има право да избере един от следните продукти САМО за 9.90 лв. - парфюм Love Potion, парфюм Miss Giordani, капсули за лице Спри времето 45+, серум за лице Спри времето 45+, нощен клетъчно подмладяващ серум Диамант, ТВ Divine.\nВсички продукти, които участват в Клуб 150 са изобразени на снимката под този текст.\nЗа да увеличите снимката - натиснете върху нея\n② Следващата активна оферта за консултантите е от така наречената програма "Допълнителни печалби" и е насочена към новата спирала за очи The ONE Eyes Wide Open.\nПредложението е само за консултанти и гласи, че ако купите (продадете) 2 броя от тази спирала - получавате трета подарък!\nЗа тази спирала мога да споделя с вас, че е с изключително иновативна четчица, която повдига и извива миглите, така че да направи окото по-отворено и голямо. В същото време, формулата е специално създадена да фиксира извивката, така че постигнатия ефект да се запази часове наред.\nЕдна изключително добра спирала и вече е един от най-поръчваните продукти за Орифлейм каталог 5.\n③ Третата оферта, от която могат да се възползват консултантите е за изключително ефективния крем за лице, който видимо прави кожата по-гладка, по-опъната, по-плътна, по-свежа и по-стегната, а именно - нощния крем Bioclinic с лифтинг ефект.\nВсеки 2 крема могат да бъдат купени само за 27.80 лв. консултантска цена, което е супер, защото най-често за тези пари можем да купим САМО един крем.\nКремовете наистина са ефективни, те са от така наречения клас - медицинска козметика и са подходящи за кожа, загубила своята еластичност.\nBioclinic с лифтинг ефект е силно подхранваща козметика, с мощна формула за опъната и гладка кожа, както и една от най-купуваните ни серии бяла козметика на Орифлейм.\n④ Четвъртата оферта е от така наречената програма "Лоялни консултанти". Тази програма винаги е с продължителност няколко каталога и позволява на консултантите да се сдобият с прекрасни уреди на смешни цени.\nКампанията за лоялност в каталог 5 е с продължителност каталог 5 - каталог 7 и всеки, който през тези 3 каталога прави по 100 БТ за каталог може да вземе фитнес уред на символичната цена от 4.90 лв.\n⑤ Последната кампания, валидна САМО ЗА ОРИФЛЕЙМ КОНСУЛТАНТИ е насочена към онези, които скоро не са правили поръчка.\nТази оферта е валидна за консултанти, които не са правили поръчка от каталог 1/2015 или по-рано.\nВсеки един от тях може да вземе САМО за 9.90 този прекрасен комплект Нежна грижа, ако направи в каталог 5 поръчка за поне 30 БТ.\nКомплекта е в изключително луксозна опаковка и е много, много красив и полезен :)\nТези оферти са само за консултанти на Орифлейм и цените са след отстъпката.За да се възползвате от тях трябва да влезете в сайта на Орифлейм с вашия консултантски номер и парола. Сайтът е с адрес www.oriflame.bgАко имате проблем със своя достъп и пускане на поръчка - пишете на info@consultantori.com или се свържете с човека, който ви е регистрирал.\nПубликувано от Kristiana Lazarova в 0:34 ч.\nЕтикети: Лоялни консултанти, Орифлейм консултант


Сачева: От 1 януари засегнатите от локдауна ще вземат 75% от заплатата – News 20\nСачева: От 1 януари засегнатите от локдауна ще вземат 75% от заплатата\nОт 1 януари засегнатите работници от локдауна ще получават помощ от държавата в много по-голям размер. Това анонсира социалният министър Деница Сачева по време на пресконференцията в Министерския съвет за удължаването на ограничителните мерки до края на януари. Тя ще предложи служителите, останали без работа или в неплатен, да вземат 75% от осигурителния си доход. Тези, […]\nОт 1 януари засегнатите работници от локдауна ще получават помощ от държавата в много по-голям размер. Това анонсира социалният министър Деница Сачева по време на пресконференцията в Министерския съвет за удължаването на ограничителните мерки до края на януари.\nТя ще предложи служителите, останали без работа или в неплатен, да вземат 75% от осигурителния си доход.\nТези, които бяха затворени на 27 ноември, ще получат до 31 декември по 24 лева на ден. Сачева обясни, че тогава е нямало как държавата да прибегне към мярката за по-голямата сума, тъй като е трябвало да се действа много бързо.\n„Сега вече има време да го направим на 75% от осигурителния доход“, обясни министърът на социалната политика.\nPreviousБойко Борисов: Дадохме рекордните 3 милиарда лева на земеделците\nNextЕманюел Макрон е заразен с COVID-19


Адв. Екимджиев: Всеки, който не е получил лечение, може да съди държавата | Informiran.net\n“Това е позитивно задължение за държавата да предприеме всички необходими, всички разумни и предвидими мерки за осуетяване на катаклизми и бедствия, застрашаващи човешкия живот. Липсата на адекватна подготовка за втория пик на Covid 19 в България, който беше не просто предвидим, той беше предвиден от много експерти, дава силни аргументи на хора, които са станали жертви на тази лоша организация. Те могат да предявят искове срещу държавата за нарушаване на правото на живот или нечовешко и унизително третиране”, коментира Екимджиев.\n“Те биха могли да твърдят, че това е заради липса на адекватна организация, която би могла да бъде създадена между месец май до октомври, който беше сравнително спокоен период. През това време можеше да се вземат елементарни организационни мерки, някои, от които не струват и особено скъпо”, коментира правозащитникът.\n“Всички знаем как през това време държавата договаряше и плащаше милиарди за изтребители и фрегати, стотици хиляди се платиха за високопроходими джипове за прокуратурата, раздаваха се плажове на Марешки… В същото време се забавиха доставките на линейки, не бяха увеличени адекватно заплатите за лекарите и сестрите, за да разчитаме, че някои от тях ще се завърнат от чужбина. Не бяха обучени повече лекари да работят в Covid-отделения, а се налага сега това да се прави като на война. Всичко това са пропуски, които могат да ангажират отговорността на държавата при загубен човешки живот или подлагане на пациенти на нечовешко или унизително третиране по смисъла на европейската конвенция. Това са пациенти в тежко състояние, на които им е отказан прием от болници, въпреки че са били в тежко или спешно състояние“, каза адв. Екимджиев.\n“От Министерския съвет в най-голяма степен зависеше предприемането на този тип комплексни мерки навреме”, коментира юристът.\n“В основата и на двата проблема е неадекватната организация. Ако беше направено така, че част от лекарите бяха привлечени с по-високи заплати, ако бяха осигурени повече линейки, ако бяха обучени повече хора, то шансът за оцеляването на всички щеше да е по-голям, без значение дали говорим за Ковид или хора с други заболявания. Вместо да предприемат разумни и навременни мерки, те правеха в парламента циркове и се чудеха на кого да раздават пари под натиска на протестите”, обясни Екимджиев.\n“Пандемията поставя принципно нов казус пред съда в Страсбург”, каза Екимджиев, но напомни за известното дело на група хемофилици срещу Франция, защото са били заразени със СПИН заради гаф на здравните власти.


After Sun Sensitive Гел-Крем - NIVEA SUN\nNIVEA SUN After Sun Sensitive Гел-Крем успокоява и намалява зачервяването, като облекчава мигновено кожата, след излагане на слънце.\nРазмер: 175 ML\nНомер на артикула: 85532 (855320168020) Продуктова серия: Sensitive\nNIVEA SUN After Sun Sensitive Гел-Крем за след слънце има успокояващо действие върху кожата, като облекчава мигновено раздразнения предизвикани от слънцето. Нежната формула с Био-Алое Вера и Антиоксидант облекчава моментално раздразненията и намалява зачервяването. Осигурява интензивна хидратация и подсилва защитната бариера на кожата. Леката, охлаждаща формула е подходяща е за чувствителна и склонна към алергии кожа, и е без аромат. Бързо абсорбираща формула, без лепкаво и мазно усещане при употреба, и без парабени.\nМигновено облекчава раздразнения, причинени от слънцето\nГрижовна и успокояваща формула с Био-Алое Вера и Антиоксидант\nХидратира за 48ч. и подсилва защитната бариера на кожата\nЛека охлаждаща формула, изключително нежна към кожата, подходяща за чувствителна и склонна към алергии кожа, без аромат\nБез парабени, бързоабсорбираща се не мазна формула\nОхлажда, хидратира, омекотява.


В къщата на хляба | ФИЛИБЕТО\nСтудът щипе отрано в мъгливия зимен следобед. Близкият парк вече е тих и малкото детски гласчета в далечината са единственият ориентир по калната улица. Около „Седемте рилски езера“ стъпвам внимателно и само светлинката от телефона ме спасява от цопване до глезен в локвата. Най-малко! Така наричат хората от квартала тясната улица „Бетовен“, зяпнала най-отпред на парка „Гео Милев“. Суетнята в съботния ден тук е нетипична – пред единственото ярко светещо място се мотаят майки, бащи, баби, дядовци и гордите им наследници, а ароматът на печен хляб надвива натрапчивата миризма на зима и тегли все по-силно към новоизлюпилата се фурна.\n„Какъв хляб месите“, достолепна дама пита усмихнатото до уши момче на входа на Хлебна къща София – фурна „Надежко“. Припрян съпруг подпира колело, опитва от панерите, пълни с топли квасени филии, а съседските деца влизат като у дома си, явно надушили мястото още преди седмица. Светло, ново, уютно и ухае вкусно. Още от вратата дългата маса, посипана с брашно, тесто, сладки и детски ръце, пипащи доволно в бъркотията, дърпа всеки прекрачил прага му. Пък и плакатът за „добре дошли”:\nзвучи обещаващо. Живка Гарагушкова кръжи наоколо от час. Уж наднича към фурните с хляб, но като войник на пост и за миг не изпуска от поглед двете брашнени мишлета на масата с тестото. „Вчера разхождах внучката в парка и младият мъж от фурната ни срещна на алеята. Беше толкова усмихнат – не можех да повярвам на очите си. И, естествено, не можах да откажа на поканата му. Попаднахме в това чудно място – цял следобед децата месиха, правиха сладки, съчиняваха приказки в театъра на трохите, пекоха и похапваха вкуснотии, затова днес доведох и другите си двама внуци.“\nЖивка е баба на четири внучета, които редува през уикенда. Няма представа какво е това място, коя е къдрокосата Надежда, която тази вечер ще разказва за приключенията си в Етиопия, нито защо събитията тук са безплатни. „Това момиче е страхотна чаровница и се радвам, че е избрала нашия квартал. Преживях нещо много хубаво – нещо, което в ерата на моловете и шумните детски кътове рядко се случва. Различно е, пък и е полезно дори и за мен“, намига Живка.\nВечерта в „Хлебна къща София – фурна Надежко” настъпва бързо. В единия край на дългата стая шепа родители са заболи носове в книгите по антропология, психология и екопедагогика, хлапетата им вдигат кълба от брашно, а Надя звъни за пореден път по телефона. Изглежда угрижена: „Етиопците ги няма! Не вдигат телефона, май са се изгубили в тази мъгла…“ И все пак се смеем – дано не са потънали в „Седемте рилски езера“ на ул. „Бетовен“…\nНадежда Савова е онова момиче с докторска степен по антропология от Принстън и титла на географското дружество на „Нешънъл джиографик” – „Пътешественик с мисия на 2012 г.”, което през 2009 г. отвори\n„Св. Христофор”, а малко след това заработи и втората в Златарица. През годините къдрокосата антроположка натрупа опит с брашното, обичаите, поверията и отношенията между хората в Бразилия, Етиопия, Индия, Китай, Корея, Чили, Канада, Италия, Великобритания… По пътя си Надежда никога не отседна в хотел, а гостуваше в домовете на местни семейства и с времето разбра, че хлябът не е просто вкусен повод за среща, а сила, която ни събира и стопява уж непримиримите различия.\n„Хлебната терапия намали агресията сред криминално проявени в Лондон, а фурната в Златарица успя да сплоти власи, роми, турци, помаци и българи. В Барселона слепи хора месиха хляб заедно със зрящи, но със завързани очи и това съвсем скоро ще се случи и в София…”, допълва Надежда. Мечтата й да създаде Мрежа от хлебни къщи – социални предприятия, в които различни хора и маргинализирани общности си помагат, общуват, споделят опит, знания, умения и приятелство, вече се сбъдва. Концепцията й е призната като уникален световен модел от Slow Food International (www.slowfood.com), а след Габрово, Златарица, Велико Търново, Стара Загора, Пловдив и десетките хлебни инициативи и терапии с хляб в Сърбия, Бразилия, Аржентина, Перу, Южна Корея, Швейцария, Таджикистан и др. от месец заработи и софийската фурна „Надежко”.\nГолямата крачка е трудна – в столицата с високите наеми и многотията от предлагане идеята „социално предприятие” все още предизвиква объркани погледи, но пък нали животът обича смелите: „От години мечтаех за фурна в София, но мрежата не се финансира отвън и е трудно – издържаме се сами, продаваме хляб, за да покриваме разходите и безплатните инициативи, които организираме. Но появата й е свързана и с друга промяна в живота ми – омъжих се! След сватбата със съпруга ми имахме прилична сума за сватбено пътешествие, но вместо да стегнем куфарите, той ми каза: Ще опитаме!”, и лицето на Надя пак засиява.\nОт близкия плот, отрупан с панери с топъл хляб, Стефан подхвърля небрежно: „Исках да й помогна…” Звучи като човек, който няма какво да губи, нищо че само допреди няколко месеца трупа стаж не къде да е, а в Google и в биографията му са подредени: политология в Софийски университет, социология в Тренто и седем години, преминали в изследване и развитие на алтернативната на консуматорското общество наука – екопедагогика. „Като малък исках да се занимавам с нещо близко до земята и животните – днес част от градските деца не знаят защо е полезно да засадиш дърво, но ние с брат ми сме израснали в къща с градина и добитък, засаждали сме зеленчуци, които сме продавали на пазара, и това ме правеше щастлив. Затова реших да стана ветеринар, но докато порасна, всичко в България беше разрушено и се заех с политологията, за да поправя нещата. После видях, че проблемът не е у нас, а е глобален. Тръгнах към международната политика и седем години от живота си прекарах в учене, но признавам си – отчаях се! Осъзнах, че ако искаме светът да стане по-добро място за живеене,\nпросто трябва да правиш добро там, където си”, обяснява личната си философия Стефан Григоров. Съзнава, че фурна „Надежко” е риск, и то не малък, но не това е важното в момента. „Тук ни е хубаво – работим за себе си, осъществяваме мечтите си, прилагаме наученото през годините. Всеки ден месим по десет хлебчета, които даваме на бедни хора и създаваме приятелства. Важното е да правиш нещо добро, пък дали това добро ще стане или не, си е Божа работа. Има неща, които човек, колкото и да се напъва в живота, просто не стават, а други се случват с лекота…”\nДокато Надежда се занимава с лекциите, общностното месене на хляб, хлебната терапия, театър на трохите и развитието на социалната мисия на фурната, Стефан и брат му Кирил – дипломиран с отличие психолог в Италия, са посветили дните и много ранните си сутрини на месенето на квасен хляб. „Като студенти живеехме по осем-десет души в едно общежитие и се научихме да си правим хляб. Този по 1-2 евро в магазина беше ужасен, а пък и кой може да устои на домашния… Въведохме си график и така винаги имахме топъл хляб”, допълва Кирил, който заедно с Надя три години изследва как хлябът и работата в групи влияят на хора с депресии, аутизъм, шизофрения, на жени жертви на домашно насилие и разработва специални арт терапии и игри за Мрежата от хлебни къщи. „Психологията е само част от причината да съм тук заедно с Надежда и брат ми. Приемам къщата като притегателен център за хората от квартала, защото днес живеем във време, в което не познаваме съседите си. В Италия например един мъж създаде Фейсбук страница на улицата, на която живее, и покани всичките си съседи в нея. Започна да организира събития и така хората се опознаха…”\nХлебна къща София – фурна „Надежко” вече чака първите си групи от два центъра за хора с умствени увреждания, един старчески дом и дом за сираци, които ще месят хляб с хората от квартала. „На съседите ни им е трудно да разберат какво точно правим, нищо че в чужбина всяко второ кафене, фурна или магазин вече е социално предприятие. Но помагат – купуват редовно хляб, за да издържим”, допълва Надежда. Мечтае в София да се случи онова, което вече е факт в Габрово. „От 2009 до 2013 г. всяка седмица организирахме общностно месене с децата от близкия дом за сираци и след някоя и друга година две момчета и едно момиче поискаха да изучат занаята при нас. Вече бяха на 18 г. и трябваше да поемат по своя път.” И тогава не е лесно – в онзи момент фурната е само за малки хлебни инициативи, но хората в града помагат – даряват стари печки, фурни, мебели, габровската болница прави ремонт и дава старите си лампи на Надежда и нещата някак потръгват. „След това кандидатствахме по проект, купихме нови машини и днес къщата се самоиздържа. Така че социалните предприятия вече са две – на шега ги наричаме\nВечерта, посветена на обичаите и хляба в Етиопия, вече закъснява неприлично. От час телефонът на гостите от Източна Африка дава заето, а мъглата пъпли все по-гъсто в мрака. „Избрах Етиопия за първата лекция в София, защото ми е любима. Това е друг свят! Празнувала съм там Рождество Христово, Нова година и Йордановден – всичките дни местните спят на слама, ако изобщо мигнат, защото денонощно обикалят улиците със свещи, икони и пеят християнски песни. Месят огромни кръгли хлябове като палачинки (инджера) и ги разнасят в плетени кошници на главите си. Бедни са, но невероятно добри и щедри хора. Милион пъти съм се питала защо тези племена и изобщо защо бедните народи са по-щастливи от нас? И днес съм напълно убедена, че те не са по-щастливи от нас, но са по-благодарни. Това е разликата – благодарни са за най-малките неща в живота си, защото знаят какво е да нямаш…”\nПодпряла ръка на дългата маса, отрупана с деца, Надежда звучи като живата закваска на това чудновато място. „Време е да си припомним и да научим децата си, че най-хубавите неща в живота са безплатни – отношенията между хората, здравето, любовта, семейството, спокойствието, жестът да дадеш, да засадиш градинка, да си отгледаш зеленчук… Технологиите ни объркаха и днес всичко има нужда от преосмисляне.” Докато това се случи, Надежда ще чака на вратата на хлебната си къща с обяснението, че тази безкрайно дълга набрашнена маса е нашата точка на единство, която руши различията и събира хората без значение от цвета на кожата, вярата, способностите, знанията и нравите. „С една-едничка цел – да замесим любов помежду ни.“\nПредишнаЕдна Мелиса за комфортСледващаСемеен портрет


Сътресение, свързано със състояния на психичното здраве при децата - бебеПрочети Повече\nОсновен бебе Сътресение, свързано със състояния на психичното здраве при децата\nСътресение, свързано със състояния на психичното здраве при децата\nА сътресение на мозъка се състои от а вид мозъчна травма което обикновено се случва, когато лицето получи удар в главата или тялото, което кара мозъка да се движи вътре в черепа, което може да причини увреждане на мозъка. И не винаги може да ви накара да припаднете, въпреки че може да предизвика промени в начина, по който мислите и чувствате.\nВ случая с децата е вярно, че сътресенията могат да се превърнат в страшно време за много родители, които не знаят какво да правят или как да действат. И че преди всичко те не знаят до каква степен това сътресение може да се влоши или да стане опасно.\nНаскоро видяхме публикуването на проучване в специализираното издание British Journal of Sports Medicine, което предполага, че около една трета от всички деца, които изпитват продължителни симптоми на сътресение, развиват психично здраве.\nТова установиха авторите на изследването симптомите на психичното здраве са вторичен риск от сътресение, свързан с процеса на възстановяване, а не със самото нараняване. За какво, предлагайте предпазни мерки може да бъде много полезен по време на процеса на възстановяване.\nИзследователи от Детския изследователски институт на Мърдок установиха, че тези деца с продължителни симптоми на сътресение са изложени на по-висок риск от развитие на проблеми с психичното здраве по време на тяхното възстановяване.\nТъй като всяко дете и самото сътресение са различни, дефинирането на симптомите, свързани с "продължителното" сътресение може да се окаже доста сложно, не само за родителите, но и за самите здравни специалисти.\nСледователно авторите препоръчват, в случай че детето има някакъв признак на проблем с психичното здраве, продължаващ повече от 2 седмици след сътресение, незабавно да потърси медицинска помощ. Това е така, защото "имането на някакъв вид симптом за период от 10 дни до 2 седмици е доста често срещано ". Но освен това би било препоръчително да отидете на лекар.\nОт друга страна, учените също така установиха, че някои деца са изложени на по-висок риск от други, предимно тези със съществуващи психични състояния и състояния, които са имали продължителни физически симптоми на сътресение, или деца с членове на семейството, които са били много тревожни (и притеснен) за самото сътресение. Всъщност те открили, че тревожността на родителите и лицата, които се грижат за тях, може да повлияе на собствените нива на тревожност на детето.\nПрез първите 2 седмици е нормално децата да са по-раздразнителни и малко по-тревожни от нормалното, поради което това не е причина за безпокойство или тревога сред професионалистите. След това обаче авторите насърчават родителите да наблюдават внимателно симптомите и да потърсят медицинска помощ, ако счетат за необходимо.\nКакви са симптомите, които трябва да имате предвид?\nСлед сътресение децата могат да започнат да интернализират опита си и да развият състояние на психично здраве. „Интернализиращо поведение“ се получава, когато децата насочват негативните си емоции вътрешно.\nКакто посочват експертите, "тези състояния включват депресия, тревожност, хранителни разстройства, соматизация и травматични разстройства". Вярно е обаче, че тези симптоми "по правило са по-малко забележими, особено в началото, защото детето може да изглежда по-оттеглено, отколкото обикновено е в действителност ".\nИма серия от симптоми или признаци, които могат да показват, че детето интернализира своите емоции, като например:\nТе спят повече или по-малко от нормалното.\nНастъпват промени в апетита.\nТе избягват дейности, които обикновено са приятни за тях.\nТе се изолират социално.\nТе постоянно се оплакват от продължаваща болка, като болки в стомаха или главоболие.\nМоже да се случи и детето да изрази емоциите си след сътресение. Например, може да бъде по-агресивен, раздразнителен или по-ядосан. Ето защо, ако детето ни се държи по различен начин, след като е претърпяло сътресение, от съществено значение е то да обърне внимание на възможните промени, които могат да настъпят.\nДали е кичливо момиче?\nСърдечно-респираторен арест: грешки и успехи, които могат да бъдат решаващи\n9 Традиционни игри на открито за запомняне и забавление с децата\nВаксина срещу менингит: когато превенцията е под ръка\nПървите каши на бебето: кога е препоръчително да започнете\nКоклюш при бебета: всичко, което трябва да знаете\n9 напълно нормални причини, поради които бебето ви плаче\nНеговото развитие след две години\nMothercare ви показва най-удобната и функционална бебешка стая


Автор: Георги Кирилов 14:25 / 02.08.2019 Коментари (13) 31894\nФутболни пристрастия са в основата на грозния пиянски скандал с участието на социалисти от Пловдив и Добрич, за който Plovdiv24.bg съобщи още снощи. Такова обяснение са дали пред полицията д-р Любомир Паунов и Иво Мурджев. По думите им, напрежението е ескалирало заради спор за футболните отбори на Ботев и Левски.\nСъвсем друга обаче е версията на младите социалисти от Добрич. Според тях, пловдивчани са се задявали с управителката на заведението, заради солидната употреба на алкохол, са преминали границите на нормалното поведение и добричлии са се намесили, за да защитят момичето. Още на следващия ден от лагера е изключен Кирил Бахнев от БСП-Каварна.\nКакто съобщихме, скандалът се разиграва в нощта на 30-и срещу 31 юли в Албена, където се провежда четиридневен лагер на европейската социалистическа младеж. След юмручната свада, д-р Любомир Паунов се озовава в добричката болница с травма в областта на скулата. В 07:26 сутринта, Иво Мурджев е задържан за проверка от служители на МВР, които с дрегер установяват и състоянието на шофьора - 1,9 промила.\nКогато плюя червените боклуци от БСП ,минуси ми слагат и феЙнове на Ботев и на Локо,тъй че не заигравайте фенски пристрастия пред простотията на левия чукундури.\nПредставяте ли си тази малоумна сган да дойде на власт начело с оная врачанската овца Корнелия и врачанския овен Гергов !?\nОвцата е от монтанските катуни.Инак мога да си представя що за дебили са им младите надежди по тролчетата тук дето им симпатизират.\nне ще да си представим това и на сън, но с очите съм видяла, как се раздават торбички на цигани по време на гласуване в едно близко пловдивско село\n"Прости селяндури, наследници на прости шумкари партизани слезли от планините, превзели града на 9 септември и се настанили трайно в него." - точен коментар\nнаправо ми се струва че са мма борци от някой концлагер\nДоста "яки" биячи ми се струват, пък може да знаят "фатки", знам ли...\nМалко Ви е ,тъпи малко пе*ерастчета.\nВижте ги хубаво! Жълти селяндури!\nНе стига,че са комунисти ами Жълтурци папагали!\nЕ, че то други няма! Прости селяндури, наследници на прости шумкари партизани слезли от планините, превзели града на 9 септември и се настанили трайно в него. Няма как генетично да са свързани с градската култура и интелигенция, чийто любим отбор е бил Спортклуб, обединил се по-късно с ведомствения Локомотив по нареждане на партията-кърмилница, тоест дедите на гореупоменатите младежи. Прости жълтури, прости селяни, прости комунисти -срам за Пловдив и Любимеца на града!\nМи че ние не сме спрели да ви ш***ме бе жълт мангал! Устата ти е още пълна с жълта сперма от 15.05. Айде преглъщай, че ще има нова порция скоро!\nТеб затова ли те е яд бе смотаняк изглежда ти харесва жълтата шпага ,първо ще ви клецаме после бой и пак е@ан


София. Радев се е вживял в ролята на опозиционен лидер и е на „контра“ на добрите предложения на Борисов. Това каза Ивайло Крачунов, БЛИЦ, в разговор с Илиана Беновска в седмичното обзорно политическо предаване „Беновска пита“ по „Канал 3“ и „Радио К2“, съобщиха от екипа на предаването.\nКоронавирусът или медиите – кой е по-силен?\nИлиана Беновска покани Ивайло Крачунов двамата се поздравиха по случай 24 май – Ден на славянската писменост и поздравиха празнуващите Рамазан Байрам. „Какви изводи можем да си направим от тази седмица – коронавирусът ли се оказа по-силен, или медиите?“, попита водещата и отбеляза, че текат престрелки в момента по медиите, на президента като че ли му е изгнила здравата българска червена ябълка и се пита дали има нещо гнило в България, както е казала и в коментара си. Ивайло Крачунов отговори, че този въпрос се задава от началото на прехода и ще продължи да е актуален и още много дълго време, това е „евъргрийн“ въпрос и има много отговори. На въпроса дали медиите или коронавирусът е по силен, той се надява по-силното да е човечеството.\nЗаселили ли се е коронавирусът в политиката?\nБеновска попита дали коронавирусът се е заселил в политиката и защо президентът търси все нещо гнило. Ивайло Крачунов смята, че г-н Радев се е вживял в ролята на опозиционен лидер и при всяко изявление на премиера и на всеки национален празник, той гледа да е на контра, с което е и на контра на добрите и разумни предложения. Г-н Крачунов допълни, че Радев гледа все да изтъкне неговата роля, но в приказките му няма нищо конструктивно. Водещата каза, че се говори, че премиерът ще става президент и попита Борисов толкова ли е необходим подарък за нас с управлението си, че наистина е ценен за България. Ивайло Крачунов отговори, че неговата роля я определят избирателите, но е факт, че премиерът управлява вече 3-ти мандат, което е рекорд в историята на България и получава доверието на хората. Той допълни, че всеки ден се вижда Борисов и неговите позитиви и грешки, не избягва неудобните теми и отговаря на въпроси и след 9 месеца, когато са следващите избори, народът ще може да избере на кого да даде доверието си.\nВодещата попита дали се карат Горанов и Борисов за ДДС на ресторантите и книгите, макар и Борисов да е казал, че двамата спорят по цял ден за разни работи и самият той мисли, че не е прав за това ДДС, но го прави като политик. Ивайло Крачунов допълни, че премиерът е отчел свалянето на ДДС като грешка и е обяснил това като политическо решение, но днес са се появили заедно с Горанов в Пазарджик. Според него е нормално да има спорове в едно правителство и да надделява по-доброто решение. Г-н Крачунов не вижда напрежение и определи това като кабинет, който е доказал, че работи заедно и има ясно изявен лидер и йерархия.\nБеновска попита събеседника си как гледа на SMS-ите между Васил Божков и Владислав Горанов, които са представени като свръх доказателство, а според нея това е обикновена кореспонденция. Ивайло Крачунов припомни, че финансовият министър не се е спрял много на SMS-ите, но е казал, че е нормално да разговаря с най-големия хазартен оператор, както прави и с други бизнесмени в държавата. Според него това са нормални отношения особено когато някои от тези хора участват в обществения и икономически живот в страната или са представители на спортни федерации. Не е нормално обаче толкова силно да са застъпени скандалите в България и Ивайло Крачунов смята, че по-градивно ще бъде всички да насочат усилията си към създаване на една модерна държава. Скандалите не помагат на българското общество да се развива.\n„Не е ли малко прекалена цялата тази история, която се разиграва с акциите на Левски?“, попита Беновска. Ивайло Крачунов определи размятането на акциите и цялата показност като грозна постъпка, а много по-нормално би било те да бъдат предадени от техния мажоритарен собственик на Наско Сираков, който е голмайстор на синия клуб за всички времена и е „футболен човек“, който разбира от управление. Той вижда като излишни скандалите и ходенията по медиите. По думите му, обикновено на всяка легална федерация има по една нелегална, която се е опитва да напомни за себе си.\nИзбор на лидер в БСП\nБеновска отбеляза, че ДПС са били в кампания за избиране на ново ръководство, която е била прекъсната от коронавируса, по същия начин са и БСП, но докато ДПС стоят спокойно и аналитично, Корнелия Нинова „се блъска като нощна пеперуда, излязла на светло между интересите си и традициите на столетницата“. Водещата попита как ще завърши битката Нинова – Гергов от една страна, Нинова – Кирил Добрев, от друга страна, Нинова – Жаблянов от трета страна. Ивайло Крачунов каза, че за първи път от много години при БСП има състезание на лидерството. Обикновено е имало до двама кандидати, а този път са 3-4ма, а може би 5-6 кандидати и са възприели демократичен избор на лидер чрез гласуване на активистите. Ивайло Крачунов препоръча да не предпоставят в студиото какво ще се случи на Позитано 20, защото самите активисти ще изберат най-убедителния лидер в своята програма. Той не даде своето предположение, защото не вижда за честно да предпоставят избора и соц. активистите ще определят кой ще ги ръководи през следващите години. На въпрос кое е най-важното за България, Ивайло Крачунов отговори, че трябва да станем модерна и чиста държава, защото наблюдава сънародници да си хвърлят боклуците от балконите и фасовете от автомобилите, а и институциите, които са призвани да следят за чистотата на въздуха, не го правят. Водещата допълни и България да стане чиста и нравствено духовна държава. Така завърши разговорът между Ивайло Крачунов и Илиана Беновска в седмичното обзорно политическо предаване „Беновска пита“ по „Канал 3“ и „Радио К2“ на 24 май 2020 година.\n25 Май 2020 | 07:37


ДНСК обжалва решението на съда по казуса „Златен Век“ - 【Недвижими имоти и собственост】• цени, пазар и новини | ФАКТИ.БГ\nРадев: На Шипка на клеветата строшен бе зъбътпреди 8 минути\nГермания: Връщането на Русия ще е грешкапреди 21 минути\nПоръчителят на мутренския екшън в "Бесо" остава сухпреди 35 минути\nДесподов: Продължавам да бъда футболист на Калярипреди 36 минути\nЛесли е жена на 63 г., но има тяло на богиняпреди 47 минути\nТръмп: Ким обича да изстрелва ракетипреди час и 1 минута\nБизнес проектът се равнява на 0,2% от брутния продукт на България\nПубликувана: 15 Август, 2019 19:27\nКазусът "Златен век": „Чумата“ проникна и в политиката 7 Август, 2019 19:02\nБорисов нареди да се обжалва решението на съда за "Златен век" 3 Август, 2019 21:58\nДНСК мисли дали да обжалва съдебното решение за строежа на "Златен век" 1 Август, 2019 18:11\nДирекцията за национален строителен контрол, чрез Административен съд – София град, e внесла касационна жалба до Върховния административен съд на Република България във връзка с решението на Софийския административен съд по казуса „Златен век“.\nС Решение № 5229/30.07.20190 г. на Административен съд – София град, постановено по административно дело № 4829/2019 г., съдът отменя като незаконосъобразна заповед РД-08-1/15.04.2019 г. на началника на ДНСК, с която е наредено спиране заради нарушения на строежа на сградата „Златен век“. С нея е наредено спиране и на незаконен строеж на изкоп/насип в съседен имот за обществено обслужване, подземен гараж и трафопост, извършвани от „Артекс инженеринг“ АД. ДНСК счита, че е нарушен материалният закон.\nЗа да постанови решението си съдът е приел, че са допуснати административно-производствени правила, които са в противоречие с материално-правните разпоредби и несъответствие с целта на закона. ДНСК обжалва тези изводи на съда с доказателствения материал по делото в неговата цялост.\nРешението на ДНСК изненада „Артекс”, които само няколко часа след обявяването му излязоха със становище. „Компанията продължава да подкрепя усилията на правителството да се спазва законността. В една правова държава Законът следва да се изпълнява от всички нейни субекти”, пише в официална позиция на фирмата по повод жалбата на ДНСК срещу решението на съда строежът на небостъргача "Златен век" да бъде възобновен. От строителната фирма заявяват, че са очаквали ДНСК да се съобрази със съдебното решение, което според тях е "явно и недвусмислено от правна гледна точка".\nБизнес проектът "Златен век" се равнява на 0,2% от брутния продукт на страната ни и има своя малък, но важен принос за запазването на добрите показатели на нашата икономика, подчертават от "Артекс".\nОт строителната фирма уверяват, че всички документи и разрешителни, касаещи строежа на "Златен век", са изрядни и валидни. Те изразяват своята увереност в безпристрастността и върховенството на закона, поради което очакват ВАС окончателно да потвърди законността на небостъргача. Според тях това ще бъде "пример за законността и стабилността, която да насърчи родните и чуждестранните инвестиции в България".\nЗначи според съда, поправката в закона наистина е била лобистка - в полза на точно тази фирма, продала след това евтините луксозни апартаменти на Цв. и сие...Прокуратурата не следва ли да се заеме с тази поправка или чака да минат поредните избори....\nОставете хората да си построят сградата ! Хиляди гафове прави власта всеки ден а сте се хванали да спирате една красива сграда !\nРадев: На Шипка на клеветата строшен бе зъбът Германия: Връщането на Русия ще е грешка Поръчителят на мутренския екшън в "Бесо" остава сух Десподов: Продължавам да бъда футболист на Каляри Лесли е жена на 63 г., но има тяло на богиня


Физиотерапия: Кой може да се възползва и как може да помогне?\nФизиотерапията се извършва от обучени специалисти, които оценяват и лекуват промени във физическата функция причинени от нараняване или увреждания в следствие на заболяване.\nФизиотерапевтите са обучени и лицензирани медицински специалисти с опит в диагностиката на физически аномалии, възстановяване и поддържане на физическата функция и подвижност, както и в насърчаване на физическата активност и правилното ѝ функциониране.\nАко имате нужда от професионална физиотерапия в Стара Загора можете да откриете специалисти в редица здравни заведения, частни клиники, болници, рехабилитационни центрове, старчески домове и други.\nКакво да очаквате по време на физиотерапията?\nФизиотерапевтите могат да се грижат за пациенти във всички фази на зарастване след нараняване от първоначалната диагноза до окончателното им възстановяване. Физиотерапията може да бъде назначена като самостоятелно лечение или като поддържаща терапия, съпътстваща други лечения.\nНезависимо от начина на предписание ето какво може да очаквате, когато посетите физиотерапевт:\nТой ще ви подложи на физически изпит и оценка, включващи история на заболяването и отделни процедури за тестване, включително оценка на позата ви, на вашите движения и гъвкавост, на мускулните и ставни движения и вашата подвижност.\nВие ще получите клинична диагноза, прогноза, план за грижа и краткосрочни и дългосрочни цели.\nЩе ви бъде приложена физиотерапия въз основа на оценката и диагностиката на терапевта.\nЩе получите препоръки, как сами да се справяте с вашия проблем.\nПо време на възстановителния курс пациентите често тренират с физиотерапевта упражнения, които могат да правят сами у дома, с цел да се подобри тяхната ефективност.\nКой може да се възползва от физиотерапията?\nФизиотерапевтите могат да лекуват много заболявания в зависимост от тяхната специалност. Ето някои състояния, които могат да се повлияят от този вид лечение:\nКардиопулмунарни условия, такива като: хронично обструктивно белодробно заболяване, циститна фиброза или след инфаркт на миокарда.\nТерапия на ръцете, като: синдром на карпалния тунел и пръст на спусъка.\nМускулно-скелетна системна, като: дисфункция като болки в гърба и темпоромандибуларни ставни заболявания.\nНеврологични състояния, като: удар, нараняване на гръбначния мозък, болест на Паркинсон, множествена склероза, вестибуларна дисфункция и травматични мозъчни наранявания.\nПедиатрични състояния, като: забавяне в развитието, церебрална парализа и мускулна дистрофия.\nНаранявания свързани със спорта, като: мозъчно сътресение и тенис лакът.\nЖенско здраве и дисфункция на тазовото дъно, като: незадържане на урина и лимфедем.\nДруги състояния, които могат да извлекат полза от физиотерапията са: изгаряния, грижа за рани и диабетични язви.\nВ зависимост от причините за лечение ползите от физиотерапията са:\nНамаляване на болката и приема на опиати\nИзбягването на операция\nПодобрена мобилност и движение\nВъзстановяване след нараняване и травми\nВъзстановяване след инсулт или парализа\nУправление на медицински проблеми свързани с възрастта на пациентите\nАко до сега сте имали някакви колебания относно това дали физиотерапията е подходяща за вас, то сега вече трябва да сте напълно сигурни, че това е метод, който не само ще облекчи вашите болки, но и ще подобри цялостното ви състояние. За това запазете своя час за физиотерапия в Стара Загора в HBO Medical Support Center при доказано най-добрите специалисти в града.\nНяма коментари » Етикети: hbo medical support center, физиотерапия, физиотерапия в стара загора


За първи път при термоядрена реакция бе отделена повече енергия отколкото е погълната – Gamezone България\nФизиците от Ливърморската национална лаборатория на САЩ направиха изключително важна стъпка в развитието на технологиите за термоядрен синтез. За първи път в историята термоядрена реакция даде рекордните 1,35 мегаджаула енергия, която е повече от енергията използвана за стартиране на синтеза. Информацията бе съобщена по време на физична конференция в Питсбърг, посветена на физиката на плазмата.\nПри този вид термоядрен синтез се нагрява капка гориво, съставена от деутерий и тритий, която е поставена в миниатюрна капсула от злато. Тя се обстрелва с мощни лазерни лъчи, които се преобразуват в рентгеново излъчване и мигновено нагряват капсулата до 100 милиона градуса по Целзий, като едновременно с това горивото се оказва под налягане от над 100 милиарда атмосфери и се превръща в плазма.\nПри предишния експеримент от месец август тази година беподадена енергия от 1,9 мегаджаула от 192 лазера, като на изхода се получи енергия от 1,35 мегаджаула. Това означава, че производителността е била 70%. Този резултат също е важен, понеже е дал възможност на учените да разберат как може да се подобри конструкцията на капсулата, да се повиши точността на лазерите и да се ускори скоростта на взрива на капсулата. Именно по този начин енергията на изхода при сегашния експеримент е била повече от тази на входа.\nBosch стартира производството на силова електроника от силициев карбид\nГолямата разпродажба Big Double 12: Office 2021 под $15 на компютър, Windows 10 само за $7,50